पाक अधिकारियों को राहत से नहीं मिलने दिया गया  
पाकिस्तान मूल के मशहूर गायक राहत फ़तेह अली ख़ान को मिलने पाकिस्तानी अधिकारी डीआरआई पहुंचे लेकिन उन्हें मिलने नहीं दिया गया।
पाकिस्तान मूल के मशहूर गायक राहत फ़तेह अली ख़ान को मिलने अब पाकिस्तानी अधिकारी डीआरआई पहुंचे लेकिन उन्हें मिलने नहीं दिया गया। इस मामले में पाकिस्तान के गृह मंत्रालय ने दखल दिया है।  गृहमंत्री रहमान मलिक ने इस मामले पर चिंता जताते हुए दिल्ली में अपने हाई कमीशन से फोन पर बातचीत की है। उन्होंने हाई कमीशनर शाहिद मलिक को राहत फ़तेह अली ख़ान को कानूनी मदद मुहैया कराने का आदेश दिया है। राहत फ़तेह अली ख़ान और उनके ग्रुप को बीते 15 घंटों से दिल्ली के इंदिरा गांधी एयरपोर्ट पर पूछताछ के लिए रोका गया है। उनके पास से सवा लाख अमेरिकी डॉलर बरामद हुए हैं। राहत फतेह अली खान ने ये रकम नियमों के मुताबिक डिक्लेयर नहीं की थी। नियम के मुताबिक विदेशी नागरिक 5 हज़ार डॉलर से ज्यादा की रकम कैश लेकर बाहर नहीं जा सकते।